Katso, minä teen uutta; -
nyt se taimelle puhkeaa, -
ettekö sitä huomaa?
Hei! Jatkamme tutkimusmatkaamme Jesajan kirjaan.
Tämän jakson otsikko on Älä pelkää, minä olen sinun kanssasi!
Tarkastelemme Jesajan kirjan lukuja 40-48.
Jesajan kirjan loppuosa eli luvut 40-66 -
suhteessa sen alkuosaan eli lukuihin 1-39 ovat -
kuin Uusi testamentti suhteessa Vanhaan testamenttiin.
Niissä on samoja ajatuksiakin.
Jesajan kirjan jälkimmäinen osio alkaa -
kertomuksella huutavan äänestä erämaassa.
Keskeisenä teemana on pelastus ja lohdutus.
Saamme kuulla vahvoja rohkaisun sanoja.
Aikanäkymä on siirtynyt Assyrian ajasta Babylonian kautta -
Meedo-Persian aikaan eli pakko- siirtolaisuudesta paluun aikaan.
Tässä Jesajan kertomus- kokonaisuudessa on tapahtunut -
noin 150 vuoden aikahyppy.
Todellakin profeetallista puhetta.
Jesaja eli, vaikutti, profetoi -
noin vuosina 740-680 eKr.
Hän saarnaa niille, jotka elävät 150 vuotta hänen jälkeensä.
Jumalan Pyhän Hengen vaikutuksesta tällainen on mahdollista.
Tämä on profeetallista sanomaa.
Jesajan kirjan loppuosasta käytetään nimeä Lohdutuksen kirja.
Se sisältää tulevaisuuden näkyjä. Siinä on 3 osaa: -
1. osan voisi nimetä nimellä Vaivanaika on päättynyt -
eli luvut 40-48.
Luvut 49-57 ovat nimeltään Velka on sovitettu -
ja luvut 58-66 Uusi taivas ja uusi maa.
Mielenkiintoinen kokonaisuus on edessämme.
Sanoman ydin on Jumalan kansan paluu pakkosiirtolaisuudesta -
ja uuden temppelin rakentaminen.
Näillä asioilla on erityinen pelastushistoriallinen merkitys -
ja erityinen sanoma myös meille.
Luku 40 alkaa erityisellä rohkaisun sanalla: -
"- Lohduttakaa, lohduttakaa minun kansaani, sanoo teidän Jumalanne.
Puhukaa lempeästi Jerusalemille ja kertokaa sille, -
että sen pakkotyö on päättynyt, että sen syyllisyys on sovitettu, -
sillä kaksin verroin on Herran käsi sitä kurittanut -
kaikista sen synneistä."
Luku 40 aloittaa todellakin uuden osuuden Jesajan kirjassa.
Aivan, kuten UT aloittaa uuden osuuden Raamatun kokonaisuudessa.
Synnin pakkotyö on päättynyt. Syyllisyys on sovitettu.
Tämä on sen sanoma meillekin.
Mitä tarkoittaa lohdutus Raamatussa, -
lohdutus sellaisena, kuin nyt kohtaamme sen Jesajan kirjassa?
Se on jotain erilaista, kuin mitä ymmärtäisimme -
esim. suomen sanoilla 'hoivaaminen' tai jopa 'paapominen'.
Englannin kielen termi 'comfort' tarkoittaa voiman läsnäoloa.
Voimaa sieluun ja lujuutta sydämeen.
Nyt ei ole mistään paapomisesta kyse, -
vaan todellisesta voimaannuttamisesta.
Lohduttakaa kansaani = Täyttäkää heidät voimalla ja rohkaisulla.
Pyhä Henki on lohduttaja eli voiman antaja.
Jesajan kirjan kokonaisuudesta löydämme sanoman: -
Vanhurskas Pyhä Jumala rankaisee väärintekijää -
mutta pelastaa oikein elävän.
Tässä lyhyesti myös luonnehdinta kirjan alkuosasta ja loppuosasta.
Mitä on se, että Jumala pelastaa hänet, joka turvaa Häneen?
Kun jatkamme Jesajan kirjaa, -
niin tulemmekin kertomukseen huutavan äänestä erämaassa.
Luvussa 40 jakeesta 3 eteenpäin sanotaan: "Ääni huutaa: -
- Raivatkaa autiomaahan Herralle tie!
Tasoittakaa yli aron valtatie meidän Jumalallemme!
Täyttykööt notkot, alentukoot huiput, -
mäet madaltukoot, vuorten louhikot tasoittukoot!
Herran kunnia ilmestyy, kaikki saavat sen nähdä.
Näin on Herra puhunut."
Jesajan kirja avaa monessa kohdin Jumalan Sanan merkitystä.
Niin myös luvun 40 jakeessa 8. Siinä sanotaan: -
"Ruoho kuivuu, kukka lakastuu, -
mutta meidän Jumalamme Sana pysyy iäti."
Tämänkin jakson kuvaushetkellä kaunis kesä on alkamassa Suomessa.
Kukkia on kaikkialla. Luonto kukoistaa.
Niillä on vain lyhyt hetkensä. Tulee taas syksyä ja talveakin.
Mutta Jumalan Sana pysyy. On upeaa, että on jotain todella pysyvää.
Meillä on pysyvä turva. Ihmissukupolvet vaihtuvat.
Jumalan tuntemisen välittää aina Jumalan Sana, yli sukupolvien.
Näin oli Israelin pakkosiirto- laisuuden aikana.
Näin on meidänkin aikanamme. Jeesus itse sanoo -
kohdassa Matt. 5:18: -
"Totisesti: laista ei häviä yksikään kirjain, ei pieninkään piirto,
ennen kuin taivas ja maa katoavat, ennen kuin kaikki on tapahtunut."
Ihmeellinen on Jumalan Sana.
Tässä Jesajan kirja jatkuu niin, -
että se tuo esille Jumalan suuruuden ja kaikkivallan.
"Kuka mittasi kourallaan meren vedet, -
kuka kämmenensä leveydellä taivaat?
Kenen mittakuppiin mahtui kaikki maan tomu, -
kenen vaaka punnitsi vuoret ja kukkulat?
Kuka on ohjannut Herran henkeä, kuka neuvonut ja opettanut häntä?
Kenen kanssa hän on neuvotellut, kuka on antanut hänelle ohjeita?
Kuka on johtanut hänet oikeuden poluille ja opettanut häntä, -
kuka osoittanut hänelle viisauden tien?"
Mihin te vertaisitte Jumalaa? Mikä voisi Häntä kuvata?
Tässä on tervettä muistutusta meille Jumalasta, -
Jumalan kaikkivaltiudesta.
Niin herkästi me pyrimme tekemään Jumalasta itsemme kokoisen.
Unohdamme Hänen kaikkivaltiutensa.
Tarvitsemme Raamatun Sanan jatkuvaa ohjetta -
ymmärryksemme avautumiseen ja oikeana pysymiseen.
Tällä on paljon merkitystä.
Mitä suurempana näemme Jumalan, sitä pienempiä omat ongelmat ovat.
Mitä pienempi käsitys meillä on Jumalasta, -
sitä suurempia meidän ongelmamme ovat.
Tämän ajan ongelma on, että on paljon vääristymiä Jumalasta.
On karkkiautomaattijumala. Hän on vain toiveitten kohde.
Kun laitat lantin automaattiin, sieltä tulee, mitä haluat.
On supermarketjumala. Rakennamme omia jumalia.
Tavaratalon valintahyllyltä otetaan sitä ominaisuutta, mitä halutaan.
Halutaan nähdä kaiken salliva Jumala, -
joka ei enää muka välittäisi meidän synneistämme.
Eräs kirjailija: "Meitä kutsutaan luopumaan epäjumalistamme, -
omista Jumalaa koskevista myyteis- tämme, joita kovasti vaalimme, -
mutta jotka ovat kovin valheellisia.
Meidän käsissämme Jumalasta on tullut meidän kuvamme sen sijaan, -
että me olisimme Hänen kuviaan."
J. B. Phillips on näin kertonut kirjassaan Your God is Too Small.
Ajastamme on kadoksissa Jumalan pyhyys.
Jumala, joka todella on, joka etsii sinua ja minua, -
joka janoaa meidän pyhyyttämme.
Hän on paljon rakastavampi ja lohduttavampi, -
kuin meille usein kuvattu yliturvallinen ja lepsu Jumala.
Jatkakaamme Jesajan kirjan tutkimista -
tunteaksemme Pyhän, Kaikkivaltiaan ja todellisen rakastavan Jumalan.
Luvussa 40, jakeesta 28 eteenpäin muistutetaan: -
"Etkö jo ole oppinut, etkö ole kuullut, -
että Herra on ikuinen Jumala, koko maanpiirin luoja?
Ei hän väsy, ei uuvu, tutkimaton on hänen viisautensa.
Hän virvoittaa väsyneen ja antaa heikolle voimaa.
Nuoretkin väsyvät ja nääntyvät, nuorukaiset kompastelevat -
ja kaatuvat, mutta kaikki, jotka Herraa odottavat, -
saavat uuden voiman, he kohoavat siivilleen kuin kotkat.
He juoksevat eivätkä uuvu, he vaeltavat eivätkä väsy."
Voi valtavaa, millaista hengellistä viisautta saamme kuulla tässä!
Mikä on kristityn voiman huippu?
Se ei ole lentäminen eikä juokse- minen, vaan vaeltaminen väsymättä.
Tässä on syvällistä opetusta hengellisen elämän kasvuvaiheista.
Ajattele! Kun tunnet tämän Jumalan, -
tiedät, mitä rukoilla, miten rukoilla.
Luvussa 41 tutustumme mielenkiin- toiseen henkilöön, Kyyrokseen, -
Persian kuninkaaseen, Herran tahdon toteuttajaan.
Juutalaisille hurjaa puhetta: pakanakuningas Herran palvelija.
Mutta niin Herra ilmoittaa tässä.
Luvussa 41 jakeesta 2 alkaen sanotaan: -
"Kuka herätti idästä miehen kulkemaan voitosta voittoon?
Kuka jättää kansat hänen armoilleen ja alistaa kuninkaat -
hänen valtaansa?" "Kuka on tämän tehnyt, -
kuka saanut aikaan? Hän, joka alusta alkaen on kutsunut -
sukupolvet elämään. Minä, Herra, olen ensimmäinen, -
ja viimeistenkin keskellä olen sama."
Jumalalla on valta käyttää kaikkia kansoja tahtonsa toteuttamiseen.
Huomaa tässä! Jumala kertoo nimensä.
Jumalan nimi on 'Minä olen', -
hepreaksi 'ani huu', kreikaksi 'ego eimi', -
Jumalan pyhä nimi.
Luvussa 41 jatkuu vahva lohdutus- puhe alkuun Israelin kansalle, -
mutta sinä saat ottaa nämä sanat myös itsellesi. Sinulle sanotaan: -
"- älä pelkää, minä olen sinun kanssasi!
Älä arkana pälyile ympärillesi - minä olen sinun Jumalasi.
Minä vahvistan sinua, minä autan sinua, -
minä tuen sinua vakaalla, lujalla kädelläni.
Häpeään, pahasti häpeään joutuvat kaikki, jotka vihaavat sinua.
Ne, jotka sinua syyttävät, tuhoutuvat, häviävät olemattomiin."
"Sillä minä, Herra, sinun Jumalasi, -
tartun sinun oikeaan käteesi ja sanon sinulle: -
'Älä pelkää [...] - Minä autan sinua...'
Israelia lohdutetaan. Sinua lohdutetaan.
Sinun ei tarvitse pelätä, kun muut pelkäävät.
Luvussa 42 meille kerrotaan Herran palvelijasta, -
tulevasta Messiaasta, hyvin vahvoin sanoin: -
"Katso: minun palvelijani, jolle minä annan voiman, -
minun valittuni, johon olen mieltynyt.
Henkeni olen laskenut hänen ylleen, -
hän tuo oikeuden kansojen keskuuteen.
Ei hän huuda eikä melua, ei kuulu hänen äänensä kaduilla.
Murtunutta ruokoa hän ei muserra, -
lampun hiipuvaa liekkiä hän ei sammuta.
Tinkimättä hän toteuttaa oikeuden.
Eikä hän murru, ei himmene hänen liekkinsä, -
vaan hän saattaa kaikkialla oikeuden voimaan.
Hänen opetustansa ikävöivät kaukaiset rannat."
Tässä puhutaan sinulle ja minulle Jeesuksesta.
Tunnemmehan Hänet, joka on meille näin ilmoitettu?
Hän on meidän rakas Jeesuksemme.
Hän on meidän puolellamme. Hän on sinun puolellasi.
Nyt jatkamme lukemista luvusta 43: -
"Ja nyt - näin sanoo Herra, joka sinut loi, -
Jaakob, joka sinut muovasi, Israel: -
- Älä pelkää. Minä olen lunastanut sinut.
Minä olen sinut nimeltä kutsunut, sinä olet minun.
Kun kuljet vesien halki, minä olen sinun kanssasi, -
kun virtojen poikki, ne eivät tempaa sinua mukaansa, -
kun astut tulen lävitse, sinä et pala eikä liekki sinua polta.
Minä, Herra, olen sinun Jumalasi.
Minä, Israelin Pyhä, olen sinun pelastajasi."
Nämä vertauskuvallisetkin sanat puhuvat niistä koetuksista, -
joita kristittyinä kohtaamme.
Mutta Jeesus on niissä meidän kanssamme.
Hän vie meidät koetusten läpi.
Jesaja puhuu paljon pelastuksen ainutlaatuisuudesta, -
Jumalan kaikkivaltiudesta, Hänestä ainoana pelastajana.
Luvussa 43 on erityinen kohta tähän liittyen: -
"Kaikki kansat kokoontukoot, kerääntykööt kansakunnat yhteen: -
voiko joku siitä joukosta ilmoittaa meille, mitä minä ilmoitan, -
ja kertoa meille, mitä tapahtui ennen?"
"Minun todistajani, sanoo Herra, olette te, -
- Israel, sinä jonka olen valinnut palvelijakseni -
ja teidän tulee tuntea minut ja uskoa minuun, -
ymmärtää, kuka minä olen. Ennen minua -
ei ole jumalaa syntynyt eikä ollut -
eikä minun jälkeeni tullut eikä tule.
Minä, minä yksin olen Herra, ei ole muuta pelastajaa kuin minä."
Raamatun Sanasta ymmärrämme, -
että kaikki uskonnot johtavat Jumalasta poispäin.
Yksin Jeesus, yksin usko Jeesukseen on tie Jumalan luo.
Tämä on todella ajankohtaista puhetta nyt, -
kun on pyrkimyksiä yhdistää uskontoja -
yhdeksi suureksi maailman- uskonnoksi.
Se on täysin ihmistekoista touhua.
Jesajan kirjakin varoittaa sellaisesta toiminnasta.
Jesajan kirjassa on paljon erityistä rohkaisua.
Luvussa 43 jakeista 18-19 löydämme nämä sanat: -
"- Älkää enää menneitä muistelko, älkää muinaisia miettikö!
Katso: minä luon uutta. Nyt se puhkeaa esiin - ettekö huomaa?
Minä teen tien autiomaahan ja joet kuivuuden keskelle."
Ystävä hyvä, jos sinulla on elämässäsi vaihe, jossa koet, -
että olet autiomaassa, olet kuivuuden keskellä, -
älä pelkää. Herra, sinun Jumalasi on sinun kanssasi.
Hiljaisuudessa Hän tekee uutta.
Tämä lukemamme Sana on totta. Se on totta sinunkin elämässäsi.
Tahdonkin rukoilla. Herra, näet nyt ystävän, -
jolla on tämä erämaavaihe.
Kiitos, hän ei ole yksin. Jeesus, Sinä olet hänen kanssaan.
Laske, Sinä, siunaava kätesi hänen ylleen tässä hetkessä.
Luo sitä uutta, minkä olet luvannutkin luoda, -
mikä Sinun on valta luoda.
Jeesuksen nimessä ole siunattu. Aamen.
Jatkamme vielä Jesajan kirjan ihmeellisten sanojen tutkimista.
Luvussa 43 jakeesta 22 eteenpäin sanotaan: -
"Minua et ole avuksesi huutanut, Jaakob, -
minun vuokseni, Israel, et ole vaivaa nähnyt."
"Mutta synneilläsi kyllä olet minua rasittanut, -
pahoilla teoillasi minua vaivannut. Mutta minä, minä itse pyyhin pois -
sinun rikkomuksesi oman itseni tähden -
enkä muistele sinun syntejäsi."
Tässä on tärkeä opetus meille: -
Jumala armahtaa meidät itsensä kautta -
omasta päätöksestään.
Ystävä, jos kamppailet sitkeiden helmasyntien kanssa, -
muista, että Jumala on sinun puolellasi.
Hän on sinun armahtajasi.
Hänellä on valta pestä sinutkin, pyyhkiä synnit sinunkin elämästäsi.
Ota tämä rohkaisun ja kehotuksen sana sydämellesi.
Jumala armahtaa itsensä kautta.
Löydämme myös ihanan lupauksen Hengen vuodatuksesta luvusta 44: -
"Ja nyt, Jaakob, minun palvelijani, kuule, kuule, Israel, -
sinä jonka olen valinnut! Näin sanoo Herra..."
"- Älä pelkää, palvelijani Jaakob, sinä Jesurun, jonka olen valinnut.
Minä annan vesien virrata janoa- valle, purojen kuivaan maahan.
Minä vuodatan henkeni lapsiisi..."
"Minä pyyhin pois sinun rikkomuksesi kuin pilven, -
sinun syntisi kuin pilviverhon. Palaa minun luokseni, -
minä olen lunastanut sinut vapaaksi. Riemuitkaa, taivaat, -
sillä Herra on tämän tehnyt, iloitkaa, maan syvyydet, -
puhjetkaa riemuun, te vuoret, te metsät, ja jokainen metsän puu:
Herra on lunastanut Jaakobin! Hän on pelastanut Israelin, -
hän on osoittanut kirkkautensa."
Valtava on lunastuksen salaisuus. Koko velkamme on maksettu.
Meistä on maksettu täysi hinta Jeesuksen uhrissa.
Sinustakin. Sinä olet arvokas ja rakas Jumalan silmissä.
Muista se! Ja Hän lupaa sinulle: -
"- Minä kuljen sinun edelläsi. Vuorimaat minä tasoitan, -
pronssiovet murran, rautateljet isken irti.
Minä annan sinulle aarteet pimeistä piiloistaan -
ja kalleudet kätköistään, jotta oppisit tietämään, -
että se, joka sinua nimeltä kutsuu, olen minä, Herra, Israelin Jumala."
Tässä ilmoitetaan meille seuraavaksi jotain, -
mitä ei ole ihan helppo ymmärtää, mutta on sitäkin tärkeämpi sanoma.
Luvussa 45 jakeesta 5 alkaen meille puhutaan: -
"Minä olen Herra, eikä toista ole, ei ole muuta Jumalaa kuin minä.
Minä vyötän sinut, vaikka sinä et minua tunne, -
jotta auringon nousun mailta sen laskun sijoille asti tiedettäisiin, -
ettei ole ketään muuta kuin minä. Minä olen Herra, eikä toista ole, -
minä, joka teen valon ja luon pimeyden, -
joka tuotan onnen ja luon onnettomuuden.
Minä, Herra, teen kaiken tämän."
Tässä meille kerrotaan Herrasta onnettomuudenkin luojana.
Haasteemme on nyt ymmärtää Jumalan kaikkivaltiuden luonnetta.
Aivan, kuten siitä myös Jobin kirjassa kerrotaan.
Lyhyesti muutama ajatus.
Jobin kirjassa Job on Kristuksen esikuva.
Job tunsi itsensä siinä hylätyksi. Jeesus todellisesti tuli hylätyksi.
Jeesuksen kärsimystie avasi kärsimykseen uuden näkökulman.
Jumala itse kärsii ihmiskunnan syntien tähden -
ja poistaa Poikansa sovituskuolemalla -
kärsimykseen liittyvän kirouksen, kuten se VT:ssa paljon nähtiin.
Jeesus on murtanut synnin, kuoleman ja perkeleen vallan.
Jeesus ei vain ratkaissut kärsimyksen arvoitusta, -
vaan Hän irrotti kärsimyksen kirouksellisen otteen meistä.
Hän ei poistanut kärsimystä sinänsä, -
vaan siihen liittyvän kirouksen.
Ahdinkomme ei ole täällä ajassa kadonnut, mutta se on voitettu.
Se ei ole enää ase saatanan tuhoa- vissa ja pahantahtoisissa käsissä.
Nyt se on työväline Kristuksen rakastavissa käsissä.
Leif Andersen on sanonut, että kaikki sairaudet ja kivut -
ja kaikki kärsimys lävistivät ensin Jeesuksen -
ja siten tavallaan puhdistuivat Hänen veressään, -
ennen kuin ne tavoittivat meidät. Siksi kaikki se, mikä kohtaa, -
niin ihmisen aiheuttama kuin sattumanvaraiselta näyttävä, -
tapahtuu Jumalan sallimuksesta.
Olemme Jumalan lapsina Jumalan hallussa.
Hän on onnettomuutemme luoja.
Tämä on vahva sana, mutta lopulta varsin tärkeä ja rohkaiseva sana.
Luvussa 46 kuulemme taas vahvaa evankeliumin Sanaa: -
"Teidän vanhuutenne päiviin saakka minä olen sama, -
vielä kun hiuksenne harmaantuvat, minä teitä kannan.
Niin minä olen tehnyt ja niin yhä teen, -
minä nostan ja kannan ja pelastan."
Epäjumalan kuvia täytyi ihmisten nostaa ja kantaa.
Todellinen Jumala kertoo, kuinka täysin erilainen Hän on.
Hän, elävä Jumala, nostaa ja kantaa meitä -
ja pelastaa meidät.
Päätämme tämänkertaisen tutkistelun näihin sanoihin luvussa 48: -
"Katso, minä olen koetellut sinua ahdingon ahjossa, -
niin kuin hopeaa sulatetaan, mutta en hopean tähden.
Oman itseni tähden minä sen tein, -
sillä minä en salli nimeäni häväistävän, -
kunniaani minä en toiselle anna." "- Minä olen Herra, sinun Jumalasi,
Minä opetan sinulle, mikä on sinulle hyväksi, -
minä opastan sinua tielläsi. Kunpa kuulisit minun käskyjäni!
Silloin sinun onnesi olisi runsas kuin virta, -
sinulle tuleva siunaus loputon kuin meren aallot..."
Herra, me kiitämme kaikista näistä sanoista, -
joita olemme saaneet tutkistella, ihmeellisiä sanoja meille.
Me kiitämme. Nämä ovat totuuden sanoja.
Herra, me tahdomme pysyä kiinni Sinun Sanassasi.
Herra, Sanallasi meitä siunaa ja ravitse.
Näet ruudun äärellä tätä kuuntelevan ja katselevan ystävän.
Herra, siunaa sinä Sanasi mukaan.
Jeesuksen nimessä. Aamen.
Tekstitys: Tuula-Riitta Virrankare
Kiitos, että olet seurannut Jesajan kirjan ohjelmasarjaa.
Näiden ohjelmien tekeminen on täysin vapaaehtoisen tuen varassa.
Tarvitsemme sinunkin rukoustukeasi ja taloudellista tukeasi.
Voit osoittaa taloudellista tukea soittamalla ruudun puhelinnumeroon.
Voit myös lahjoittaa summan pankkitilille.
Tilinumero ja viite näkyvät ruudussa.
Kiitos tuestasi! Jumalan siunausta sinulle!